Die buurtwag het hulp verleen nadat ’n brandstigter aangekeer is wat die veeartsgebou aan die brand wou steek.
Die tak het ’n dringende skrywe aan die Tshwane-metro gerig rakende ’n waterlekkasie in Valhalla. Die lekkasie is spoedig herstel nadat druk op die metro toegepas is.
Die buurtwag het ’n gesin bygestaan tydens ’n swaar reënbui deur te help om die water weg van hulle huis te laat vloei.
Die buurtwag het in samewerking met sekuriteitsmaatskappye ’n verdagte vasgetrek wat ’n hekmotor gesteel het.
Die tak het bystand verleen deur ’n ouetehuis se mure te herstel nadat oorstromings verwoesting gesaai het.
Die buurtwag het ’n groep onwettige renjaers wat ’n veiligheidsrisiko vir motoriste ingehou het, gestuit.
Die buurtwag het twee projekte by die Dullstroom-polisiestasie afgehandel. Sowel ’n nuwe naambord as ’n nuwe sonkrag aangedrewe lig is aangebring sodat mense veiliger by die trappe op en af kan beweeg in die aande.
Die tak het gehelp om verdagtes vas te trek wat die Wêreldoorlog-senotaaf in die stad gevandaliseer het.
Die takvoorsitter het in samewerking met AfriForum as applikante in ’n hofsaak teen die regering opgetree met die doel om die sinnelose sluit van strande in die Suid-Kaap te beveg.
AfriForum se Alfa-buurtwag, wat deel vorm van die organisasie se Overstrand-tak, het die plaaslike brandweer bygestaan om ’n brand onder beheer te bring nadat brandstigters ’n brand in Schulphoek gestig het.
AfriForum het sy tiende veiligheidstruktuur in die Matzikama-distrik gestig. Hierdie struktuur staan bekend as die Holrivier-plaaswag.
Die AfriForum-takke in Bloemfontein het in Desember en Januarie 299 ton vullis verwyder nadat munisipale werkers gestaak het en geen vullisverwyderingsdienste gevolglik gelewer is nie. Die kontrakteur wat AfriForum aangestel het, asook ’n bykomende kontrakteur het onderskeidelik ’n drieton- en viertonvragmotor gebruik om 88 vragte vullis weg te ry.
Die buurtwag het dringend op ’n noodroep gereageer toe ’n vliegtuig in Bethlehem moes land tydens beurtkrag, wat die landing bemoeilik het.
Die tak het ’n skrywe aan die Matjhabeng Plaaslike Munisipaliteit gerig rakende die waterkrisis in Welkom. Dié skrywe is ook in die Vista Newspaper Die munisipaliteit se prokureur het die tak gevolglik gekontak en versoek dat die tak alle pype wat herstel moet word aan die munisipaliteit deurgee.
Die buurtwag se beheerkamer het ’n oproep van die SAPD se georganiseerde misdaadeenheid ontvang oor ’n moontlike plaasaanval. Buurtwaglede het ook met die plaaseienaar se toestemming ’n hommeltuig gebruik. Die plaasaanval is uiteindelik afgewer danksy die puik samewerking tussen die beheerkamer, buurtwaglede en die SAPD.
Die buurtwag se beheerkamer, buurtwaglede en die SAPD se lugvleuel het deurnag na ’n vliegtuig gesoek wat neergestort het. Die wrak is uiteindelik teen dagbreek gevind.
Die tak het tot die besef gekom dat voedselsekerheid ’n probleem is en dat daar ’n meer volhoubare manier gevind moet word om hulpbehoewende gesinne te help. Daar is gevolglik besluit om ’n proeflopie met ’n groentetuin te doen. Die tak het in samewerking met Laeveld Agrochem groente by die Heil-Lof-sentrum begin plant.
Die tak het verskeie strate in die dorp met ’n laaigraaf en stootskraper oopgeskraap om vloede te voorkom.